Projekts

## LATVIJAS REPUBLIKAS MINISTRU KABINETS

2013.gada \_\_\_\_\_\_\_\_\_ Noteikumi Nr.

Rīgā (prot. Nr. .§)

**Personu apliecinošu dokumentu informācijas sistēmas noteikumi**

Izdoti saskaņā ar Personu apliecinošu

dokumentu likuma 8.panta trešo daļu

1. Noteikumi nosaka Personu apliecinošu dokumentu informācijas sistēmā (turpmāk – sistēma) iekļaujamo informāciju, kā arī sistēmas izveidošanas, uzturēšanas un izmantošanas kārtību.

1. Sistēmā iekļauj informāciju par:
	1. personu apliecinoša dokumenta sagatavi;
	2. iesniegumu personu apliecinoša dokumenta izsniegšanai, tajā skaitā ziņas, kas saskaņā ar personu apliecinošu dokumentu izsniegšanu regulējošiem normatīvajiem aktiem iekļaujamas vai var tikt ieļautas personu apliecinošā dokumentā, izņemot datus, kas tiek radīti personu apliecinoša dokumenta personalizācijas laikā;
	3. iesniegumu personu apliecinoša dokumenta papildināšanai, tajā skaitā ziņas, kuras saskaņā ar personu apliecinošu dokumentu izsniegšanu regulējošiem normatīvajiem aktiem persona var lūgt iekļaut personu apliecinošā dokumentā pēc tā izsniegšanas;
	4. iesniegumu jaunas slēgtas aploksnes ar informāciju par autentifikācijas personīgo identifikācijas numuru (PIN1), parakstīšanas personīgo identifikācijas numuru (PIN2) un PIN1 un PIN2 atbloķēšanas kodu (PUK kods) (turpmāk – PIN aploksne) izsniegšanai, tajā skaitā ziņas par iesnieguma iesniedzēju;
	5. iesniegumu personas apliecībā iekļauto sertifikātu statusa maiņai vai atjaunošanai, tajā skaitā ziņas par iesnieguma iesniedzēju;
	6. personu apliecinoša dokumenta sagataves personalizāciju;
	7. personu apliecinoša dokumenta papildināšanu;
	8. personu apliecinoša dokumenta pārvietošanu starp Pilsonības un migrācijas lietu pārvaldes (turpmāk – Pārvalde) Personu apliecinošu dokumentu departamenta Personalizācijas centru un izdevējiestādi;
	9. jauna vai papildināta personu apliecinoša dokumenta izsniegšanu personai;
	10. valsts nodevas maksājumiem par personu apliecinošu dokumentu izsniegšanu, tajā skaitā ziņas par maksātāju;
	11. izsniegtu vai papildinātu personu apliecinošu dokumentu, tajā skaitā ziņas, kas saskaņā ar personu apliecinošu dokumentu izsniegšanu regulējošiem normatīvajiem aktiem iekļaujamas vai var tikt ieļautas personu apliecinošā dokumentā, izņemot personas apliecības kontakta mikroshēmā iekļaujamo informāciju;
	12. nederīga personu apliecinoša dokumenta norakstīšanu, iznīcināšanu vai nodošanu glabāšanā Valsts arhīvā;
	13. citiem 2.1., 2.2., 2.3., 2.4., 2.5., 2.6., 2.7., 2.8., 2.9., 2.10., 2.11. un 2.12.apakšpunktā neminētiem palīgdatiem personu apliecinošu dokumentu izsniegšanas procesa un sistēmas darbības nodrošināšanai.
2. Papildus šo noteikumu 2.punktā noteiktajai informācijai, lai nodrošinātu personu apliecinošā dokumentā iestrādātajā bezkontakta mikroshēmā iekļautās informācijas pārbaudi, sistēmā iekļauj:
	1. datus, kas nepieciešami Pārvaldes izsniegta vai personalizēta personu apliecinoša dokumenta bezkontakta mikroshēmā iekļautās informācijas autentiskuma pārbaudei;
	2. datus, kas nepieciešami citas valsts vai organizācijas izsniegta ceļošanas dokumenta bezkontakta mikroshēmā iekļautās informācijas autentiskuma pārbaudei;
	3. datus, kas nepieciešami, lai autorizētu piekļuvi Pārvaldes izsniegta vai personalizēta personu apliecinoša dokumenta bezkontakta mikroshēmā iekļauto sekundāro biometrijas datu (pirkstu nospiedumu digitālo attēlu) nolasīšanai;
	4. datus, kas autorizē piekļuvi citas valsts vai organizācijas izsniegta ceļošanas dokumenta bezkontakta mikroshēmā iekļauto sekundāro biometrijas datu (pirkstu nospiedumu digitālo attēlu) nolasīšanai.
3. Sistēmu izveido:
	1. apkopojot vēsturisko informāciju, kuru Pārvalde normatīvajos aktos noteiktajā kārtībā uzkrājusi elektroniskā formā personu apliecinošu dokumentu izsniegšanas procesā, un sistēmā iekļaujot tikai to informāciju un tikai tādā apjomā, kāds nepieciešams noteiktā sistēmas mērķa sasniegšanai;
	2. iegūstot un apstrādājot šajos noteikumos noteikto informāciju, nodrošinot normatīvajos aktos noteikto funkciju izpildi personu apliecinošu dokumentu izsniegšanas jomā.
4. Informāciju sistēmā savas kompetences ietvaros iekļauj Pārvalde un Ārlietu ministrija.
5. Sistēma tiešsaistes režīmā var saņemt datus no citas informācijas sistēmas tādā apjomā, kāds nepieciešams noteiktā sistēmas mērķa sasniegšanai, pamatojoties uz personu apliecinošu dokumentu izsniegšanu regulējošos normatīvajos aktos noteikto un rakstisku vienošanos ar konkrētās informācijas sistēmas pārzini.
6. Sistēma tiešsaistes režīmā var nodod datus citai informācijas sistēmai tādā apjomā, kāds nepieciešams konkrētās informācijas sistēmas noteiktā mērķa sasniegšanai, pamatojoties uz konkrētās informācijas sistēmas darbības jomu regulējošos normatīvajos aktos noteikto un rakstisku vienošanos ar konkrētās informācijas sistēmas pārzini.
7. Šo noteikumu 3.1.apakšpunktā noteiktos datus var nodod citām valstīm vai organizācijām, publicējot tos Starptautiskās Civilās Aviācijas Organizācijas Publisko atslēgu direktorijā vai izmantojot citus uzticamus (diplomātiskos) kanālus.
8. Šo noteikumu 3.2.apakšpunktā noteiktos datus iegūst no Starptautiskās Civilās Aviācijas Organizācijas Publisko atslēgu direktorija vai izmantojot citus uzticamus (diplomātiskos) kanālus.
9. Pārvalde ir atbildīgā iestāde par:
	1. šo noteikumu 3.1. un 3.2.apakšpunktā noteikto datu apmaiņu ar citām valstīm un organizācijām;
	2. šo noteikumu 3.3.apakšpunktā noteikto datu izmantošanu citas valsts vai organizācijas autorizēšanai;
	3. šo noteikumu 3.4.apakšpunktā noteikto datu pieprasīšanai no citas valsts vai organizācijas.
10. Ja cita valsts pārvaldes iestāde saņem 3.2.apakšpunktā noteiktos datus no citas valsts vai organizācijas, tā tos nodod Pārvaldei iekļaušanai Sistēmā.
11. Šo noteikumu 3.4.apakšpunktā noteiktie dati var tikt pieprasīti un saņemti no citas valsts vai organizācijas un 3.3.apakšpunktā noteiktie dati var tikt izmantoti, lai autorizētu citu valsti vai organizāciju, saskaņā ar Eiropas Savienības normatīvajos aktos noteikto datu apmaiņas kārtību, procedūrām un drošības noteikumiem.
12. Sistēmas uzturēšanu nodrošina Pārvalde no valsts budžetā piešķirtajiem līdzekļiem.
13. Sistēmu tiešsaistes režīmā savas kompetences ietvaros izmanto Pārvalde un Ārlietu ministrija, nodrošinot personu apliecinošu dokumentu izsniegšanu, uzskaiti un pārbaudi normatīvajos aktos noteiktajā kārtībā.
14. Sistēmu tiešsaistes režīmā personu apliecinošus dokumentus un robežkontroli regulējošos normatīvajos aktos noteiktajā kārtībā savas kompetences ietvaros var izmantot Valsts robežsardze, veicot personu apliecinošu dokumentu pārbaudi, kā arī citas valsts vai organizācijas izsniegtajos ceļošanas dokumentos iestrādātajās bezkontakta mikroshēmās iekļauto datu pārbaudi, ievērojot Eiropas Savienības normatīvajos aktos noteiktās drošības prasības.
15. Citām šo noteikumu 14. un 15.punktā neminētām valsts pārvaldes iestādēm, tiesām, zvērinātiem notāriem, zvērinātiem tiesu izpildītājiem un prokuratūrai savas kompetences ietvaros bez maksas ir tiesības no Sistēmas saņemt šo noteikumu 2.11.apakšpunktā noteikto informāciju, izņemot personas pirkstu nospiedumu digitālos attēlus, pamatojoties uz motivētu rakstisku pieprasījumu.
16. Tiešsaistes pieeju Sistēmā iekļautajai šo noteikumu 2.11.apakšpunktā noteiktajai informācijai, izņemot personas pirkstu nospiedumu digitālajiem attēliem, šo noteikumu 16.punktā minētajām iestādēm autorizē, pamatojoties uz rakstisku vienošanos ar Pārvaldi.
17. Noslēdzot šo noteikumu 17.punktā minēto rakstisko vienošanos, nosaka izsniedzamo ziņu apjomu, ziņu izmantošanas mērķi un kārtību, kādā Pārvalde pārbauda izsniegto ziņu izmantošanu, kā arī ziņu pieprasījuma pamatotību.

Ministru prezidents V.Dombrovskis

Iekšlietu ministrs R.Kozlovskis

Iekšlietu ministrs R.Kozlovskis

Vīza: Valsts sekretāre I.Pētersone-Godmane

19.06.2013

908

I.Treiguts, 67219556

inguss.treiguts@pmlp.gov.lv